Koordinate: 13°15′49″N 103°30′44″E﻿ / ﻿13.2637°N 103.5121°E﻿ / 13.2637; 103.5121

**Baphuon** (kmerski za "Ptica koja štiti pod svoje krilo") je kmerski piramidalni troterasasti hram u Angkoru, Kambodža. Izgradio ga je kralj Udayadityavarman II. (v. 1050.-66.) kao hinduistički hram posvećen Šivi, a nalazi se s južne strane kraljevske palače u gradu Angkor Thomu.

Hram ima promjer 120 metara (u pravcu istok-zapad), sa 100 metara (u pravcu sjever-jug), a sama njegova baza je visoka 34 metra, dok je nekad s tornjem bio visok oko 50 m. Njegove terase s tornjevima na kutovima su toliko impresionirale kineskog cara Timur Kana kada je posjetio Angkor 1296/97. godine da ga je opisao kao:

 Wikiquote
*„Toranj od bronce ... zbilja zadivljujuće djelo s više od deset dvorana u svojoj bazi."*
Koncem 15. vijeka pretvoren je u budistički hram s 9 metara visokom i 70 metara dugom skulpturom "Ležećeg Bude" koja je smještena na zapadnom dijelu druge terase, zbog čega se moralo srušiti 8 metara središnjeg tornja, koji je do danas ostao krnji. Kako je hram bio izgrađen na osnovi napunjenoj pijeskom, vjekovima je bio nestabilan i njegovi veliki dijelovi su se već bili srušili u vrijeme kada je postavljen veliki Buda.

Do 20. vijeka hram se uvelike srušio, a obnova 1960-ih se susrela s mmnogo problema koji su kulminirali kada su Kambodžu preuzeli Crveni Kmeri, kada se izgubio arhiv sa zabilješkama otkuda potječe koji kamen. Zbog toga su hram nazvali "Najveća 3D slagalica na svijetu". Od 1992. godine, Baphuon je, kao dio Angkora, na popisu svjetske baštine UNESCO-a.

Ponovnu obnovu su započeli francuski arheolozi 1995. godine, otkad je ovaj lokalitet zatvoren za javnost. Od novembra 2010. godine pristup je djelimično dozvoljen, ali ne i na središnju građevinu. U aprilu 2011. godine njegova obnova je završena i prvi koji su ga posjetili bili su kralj Kambodže, Norodom Sihamoni i francuski premijer Francois Fillon prilikom njegove inauguracije 3. 7. 2011. godine.

* Negdašnji izgled hrama, rekonstrukcija iz 1889. god. (Lucien Fournereau)Negdašnji izgled hrama, rekonstrukcija iz 1889. god. (Lucien Fournereau)
* Baphuon tokom obnove 2005. god.Baphuon tokom obnove 2005. god.
* Baphuon tokom obnove 2008. god.Baphuon tokom obnove 2008. god.
* Bareljefi na vratima BauphonaBareljefi na vratima Bauphona
* Stupovi u hramuStupovi u hramu
* BaphuonBaphuon

Izvori
------

1. ↑  Suy Se, *Solved puzzle reveals fabled Cambodian temple*, Sin Chew Daily, 30. 6. 2011. (`en`) Preuzeto 7. 7. 2011.

* Michael Freeman i Claude Jacques, *Ancient Angkor*, River Books, Bangkok, 1999. ISBN 974-8225-27-5.

Vanjske veze
------------

***Baphuon*** na Wikimedijinoj ostavi

* BBC, *Cambodia completes Angkor temple renovation "puzzle"*, 3. 7. 2011. (`en`)
* Angkor-Guide.com — Baphuon na "the Monuments of the Angkor Group" (`en`)
* Baphuon, galerija fotografija

| * p
* r
* u
Svjetska baština u Kambodži |
| --- |
|  | **Hramski kompleks Angkor** (Angkor Thom, Angkor Wat, Bakong, Baksei Chamkrong, Banteay Kdei, Banteay Samré, Banteay Srei, Baphuon, Bayon, Chau Say Tevoda, Istočni Mebon, Kbal Spean, Lolei, Neak Pean, Phnom Bakheng, Prasat Kravan, Preah Khan, Preah Ko, Pre Rup, Ta Keo, Ta Prohm, Ta Som i Thommanon) • **Hram Prasat Preah Vihear**  • **Hramsko područje Sambor Prei Kuk, arheološki lokalitet starog Ishanapura**
 | Kambodža |
| **Nematerijalna svjetska baština** u **Kambodži** |
| 
**Kambodžanski kraljevski balet**  • **Kmerski teatar sjena**
 |